Letno poročilo 2016

# Predstavitev

Orientacijska zveza Slovenije, ki je bila ustanovljena leta 1990, je nacionalna panožna športna zveza oz. zveza društev, v katero je bilo v letu 2016 včlanjenih 14 delujočih orientacijskih klubov in drugih društev:

1. OK Polaris, Ljubljana
2. OK Azimut, Idrija-Cerkno
3. Škofjeloški OK, Škofja Loka
4. OK Slovenj Gradec, Slovenj Gradec
5. OK Brežice, Brežice
6. OK Tivoli, Ljubljana
7. OK Slovenske Konjice, Slovenske Konjice
8. OK Trzin, Trzin
9. OK Perkmandeljc, Trbovlje (klub prenehal z delovanjem
10. RJZ Velenje, Velenje
11. PD Ajdovščina, Ajdovščina
12. OK Komenda, Komenda
13. Mariborski orientacijski klub, Maribor
14. Kamniški OK, Kamnik

Orientacijska zveza Slovenije ima status društva, ki deluje v javnem interesu.

Namen in cilji OZS so:

* prizadevati si za množičnost in popularizacijo orientacijskega teka med občani, predvsem med mladino in jih na podlagi njihove prostovoljne odločitve pritegniti v članstvo,
* skrbeti za kvaliteto vrhunskih tekmovalcev ter si prizadevati za dvig kvalitete v klubih,
* vzgajati svoje člane v duhu fair playa,
* povezovati interese klubov in drugih društev.

Predstavitev organov in vodstva zveze:

Najvišji organ zveza je občni zbor, ki ga sestavljajo predstavniki včlanjenih klubov, in se sestaja praviloma enkrat letno. Izvršilni organ je izvršni odbor, ki je v letu 2016 deloval v sestavi:

1. predsednik: Klemen Kenda (OK Azimut) do maj 2016, Ana Pribaković Borštnik (OK Tivoli) od 23.6.2016
2. podpredsednik: Ana Pribaković Borštnik (OK Tivoli)do 22.6.2016, Miha Škarabot (OK Polaris) od 23.6.2016
3. tajnik: Jerca Bernik (Škofjeloški OK)
4. blagajnik: Vlado Sedej (OK Azimut)
5. član: Andrej Borštnik (OK Tivoli)
6. član: Daniel Lebar (OK Slovenske Konjice)
7. član: Jan Dovč (OK Tivoli)
8. član: Krešimir Keresteš (OK Trzin)
9. član: Jaka Piltaver (OK Brežice)
10. član: Jernej Zorman (OK Komenda)

Za izvajanje programov na posameznih področjih skrbijo številne komisije ali posebej zadolženi posamezniki.

Kratek pregled dejavnosti

OZS uresničuje svoje cilje z naslednjimi nalogami:

* z organizacijo tekmovanj ter sodelovanjem svojih članov na tekmovanjih in prireditvah,
* z organizacijo tečajev in drugih vzgojnih oblik dela, kakor tudi s sodelovanjem svojih članov na tečajih in usposabljanjih, ki jih prirejajo druge organizacije,
* s širjenjem in popularizacijo orientacijskega teka preko sredstev javnega obveščanja,
* z izdajanjem strokovne orientacijske literature in orientacijskih kart v skladu z veljavnimi predpisi s tega področja,
* s povezovanjem z drugimi sorodnimi društvi in organizacijami v Sloveniji in tujini,
* z zagotavljanjem finančnih in materialnih pogojev za razvoj orientacijskega teka.

# Poročilo o izvedbi programov v letu 2016

Orientacijska zveza Slovenije je v letu 2016 uresničila večino zastavljenega programa dela.

V okviru tega so bile osnovne aktivnosti naslednje:

## Splošno delo zveze

* redni občni zbor v začetku januarja, izredni občni zbor junija
* 5 rednih sej izvršnega odbora
* informiranje preko elektronske pošte, tudi treh obveščevalnih list,
* članstvo v Mednarodni orientacijski zvezi (IOF) in Olimpijskem komiteju Slovenije (OKS-ZŠZ), članstvo v jugovzhodni mednarodni orientacijski zvezi (SEEOA), članstvo v Športni zvezi Ljubljana
* urejeno finančno poslovanje zveze, pomoč klubom na tem področju, pridobivanje sredstev iz državnega proračuna, od Fundacije za šport, sponzorjev,
* sodelovanje z nacionalnimi orientacijskimi zvezami in klubi iz sosednjih držav,
* spodbujanje in vzpostavljanje pogojev za delo z mladimi,
* spodbujanje rasti članstva in ustanavljanja novih klubov (ohranitev števila aktivnih registriranih tekmovalcev, povečano število mladincev, večje število startov na tekmo).

## Tekmovalni sistem

* Slovenska orientacijska liga (8 tekem) v orientacijskem teku in državna prvenstva: štafete, šprint, srednje proge, dolge proge, mešane šprint štafete,
* v letu 2016 (za sezono 2015/16) prvič izvedena: Slovenska sprint orientacijska liga, ki je vsebovala 5 tekem,
* državno prvenstvo osnovnih in srednjih šol v orientacijskem teku,
* državno študentsko prvenstvo in prvenstvo Univerze v Ljubljani za študente in zaposlene v orientacijskem teku,
* Zimska orientacijska liga,
* Orientacijska liga Primorske,
* slovenska liga in SLO-CRO-ITA liga v precizni orientaciji ter državni prvenstvi v PreO in TempO,
* slovenska liga ter državno prvenstvo v smučarski orientaciji (okrnjena zaradi slabih snežnih razmer),
* državno prvenstvo v orientaciji z gorskimi kolesi
* slovenski orientacijski maraton (SOM).

## Vzgoja in izobraževanje

* obnova licenc vaditeljem in trenerjem v skladu z licenčnim pravilnikom,
* potrditev programov usposabljanja vaditelj orientacijskega teka in trener 1 orientacijskega teka na svetu za vrhunski šport
* dokončna potrditev učnega načrta in razpis izbirnega predmeta Orientacijski tek na Fakulteti za šport UL, izvedbe zaradi premalo prijavljenih ni bilo
* tečejo šole orientacije na več osnovnih šolah.

## Kartografija

* Na novo narejenih ali obnovljenih je bilo 27 kart v skupni površini cca. 43,5 km2
* posodobitev in vodenje evidence kart za orientacijski tek (in druge orientacijske discipline)

## Reprezentance

### Članska reprezentanca v OT

Zaradi velike finančne zahtevnosti udeležbe in nične možnosti za dosego vidnejšega rezultata, smo se odločili, da namesto udeležbe enega ali dveh članov na SP ali EP, pozornost reprezentance usmerimo predvsem v relevantne trening kampe in na regijska tekmovanja, kjer sodelujemo s podobno močnimi ekipami (3. jakostna skupina): Prvenstvo JV Evrope SEEOC (MAK), Prvenstvo Alpe Adria (ITA). Udeležili smo se svetovnega pokala (PL). Na prvenstvu JV Evrope smo nastopili zelo uspešno in dobili poleg dveh medalj v ženski konkurenci tudi prvo medaljo v moški konkurenci. Kot ekipa smo bili uspešnejši od vseh reprezentanc s področja bivše Jugoslavije.

### Mladinska reprezentanca v OT

Največje tekme za mladinsko reprezentanco so bile Evropsko prvenstvo za mlajše mladince (EYOC, PL), Jugovzodno Evropsko prvenstvo (SEEOC, MAK), Alpe Adria (ITA) in Svetovno mladinsko prvenstvo (JWOC, Švica). Mladi slovenski orientacisti so v sezoni 2016 dosegli odlične rezultate, izredno dobre na SEEOC in EYOC. Dosegli smo tudi najboljšo uvrstitev na slednjem, v kategoriji M16 v dolgih razdaljah (15. mesto/98.). Mladinci so na SEEOC dosegli pet odličij, od tega eno zlato, dve srebrni in tri bronaste medalje, na Alpe Adria pa 5 odločij tri zlate, eno srebrno in eno bronasto odličje

### Reprezentanca v precizni orientaciji

Največji tekmi za reprezentanco v precizni orientaciji sta bila SP na Švedskem in EP na Češkem. Reprezentanca je ponovno dosegla zelo dobro uvrstitev na SP TempO 5. mesto/73. in na EP PRE-O Open 7.mesto/87.

## Oprema

* Vzdrževanje in posodabljanje sistema SportIdent

## Propaganda

* ažurno urejanje in razvijanje domače strani OZS: <http://www.orientacijska-zveza.si/>
* e-priročnik za delo z mladimi: Igre orientacije, avtor Jernej Zorman
* zasnova zastave OZS
* urejanje Facebook strani

# Računovodski izkazi za leto 2016 s pojasnili

Glej ločeno poročilo.

Ljubljana, 8. januar 2017.

Ana Pribaković Borštnik,

predsednik IO OZS